《留侯》
宋代·卫宗武

狙击岂良图，命几危博浪。
既受黄石书，颠秦而蹶项。
报韩志已酬，兴汉车仍赞。
历陈借箸计，潜消刻印患。
定封谋遂寝，立嫡计莫尚。
转危以为安，其易犹反掌。
万钟谁不怀，裂土人所望。
何勃身亦系，韩彭国随丧。
驾言仙与游，高风巢许上。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。